open-index/open-wikipedia-markdown huggingface dataset:
Coursera

**Coursera** (/kɔrsˈɛrə/) é unha plataforma educativa na que se imparten cursos online gratuítos e abertos a todo o mundo, na que participan algunhas das máis prestixiosas universidades a nivel internacional.
## Historia 
Foi fundada en abril de 2012 por dous profesores de Ciencias da computación da Universidade de Stanford, Daphne Koller e Andrew Ng, co fin de desenvolver dentro do ámbito do e-learning unha ampla oferta  educativa. Xunto coa outra gran plataforma: **edX** , fundada pola asociación da Universidade de Harvard e o MIT, constitúen as dúas entidades MOOCs (Cursos en liña abertos e masivos) máis relevantes ata o momento.

Coursera supera os tres millóns de estudantes, repartidos por todo o mundo, que cursan algún dos máis de 200 cursos impartidos maioritariamente en lingua inglesa, pero tamén en español, francés, chinés e italiano.

Algúns destes cursos permiten obter un certificado que avala a realización do curso, previo pago dunha cantidade, sempre que o estudante expedise previamente un certificado de identidade verificada.

## Universidades asociadas 
Coursera comezou as súas actividades en abril de 2012 baixo o patrocinio da Universidade de Stanford e en compañía das universidades de Míchigan, Princeton e Pennsylvania. En xullo dese mesmo ano súmanse outras 12 universidades e 17 máis en setembro, ata acadar as 62 actuais.

### Centros que imparten cursos en castelán 
*Universidade Autónoma de Barcelona
*Tecnolóxico de Monterrei
*Universidade Nacional Autónoma de México

## Cursos 
En novembro de 2012 anunciouse a colaboración co Consello de Educación Americana para validar os créditos dos cursos desta plataforma. Na páxina web ofértase unha ampla variedade de cursos do ámbito da bioloxía, medicina, matemáticas, informática e ciencias sociais entre outros. O material publicado nestes cursos adoita conter vídeos explicativos e material impreso adicional, así coma calquera bibliografía “ad hoc” recomendada polos responsables do curso. Tamén existe a posibilidade de encontros online entre profesores e alumnos por medio de aplicacións tecnolóxicas axeitadas como o Hangouts2 de Google+.

Coursera tamén ofrece cursos de grao en colaboración con Universidades. Por exemplo, a plataforma é socio de HEC Paris para o Executive Master Innovation & Emprendemento. 100% en liña, este programa pretende formar altos directivos especializados nestas dúas áreas en 18 meses. Foi inaugurado en marzo de 2017.

## Notas 
## Véxase tamén
### Ligazóns externas 
*Páxina oficial de Coursera
*Consello de Educación Americana
*Páxina oficial da Universidade de Princeton
*Tecnolóxico de Monterrei
*Universidade Nacional Autónoma de México
*Revista Forbes
*Galicia24horas
Batdorj-in Baasanjab

**Batdorj-in Baasanjab** (mongol: Батдоржын Баасанжав; nado en 1954), tamén coñecido polo seu nome chinés **Basenzhabu** ou simplemente **Ba Sen**, é un actor chinés natural da Prefectura Autónoma Mongol de Bortala. É descendente de Xenxis Khan a través da liñaxe  Chagatai e é coñecido por protagonizar ó seu devanceiro na serie de televisión mongol-chinesa de 2004 *Genghis Khan*.

## Filmografía 
### Cine 
### Televisión 
## Notas 
## Véxase tamén 
### Ligazóns externas 
*Ficha na IMDb
Eduardo Rolland

**Eduardo Rolland Etchevers**, nado en Vigo o 4 de novembro de 1969, é un xornalista e escritor galego.

## Traxectoria
Licenciado en Xornalismo na Facultade de Ciencias da Información da Universidade Complutense de Madrid. Traballou como redactor nos xornais *Expansión* e *Faro de Vigo*. Actualmente traballa de forma independente, aínda que colabora co diario *La Voz de Galicia* e codirixe a páxina web de ciencia en galego *GCiencia*.

## Obra
### Libros publicados
**Galicia, rutas con historia* (1997, Prensa Ibérica).
**Historia ilustrada de Vigo* (colectivo, 1998, Prensa Ibérica).
**Phiccións* (2000, Xerais).
**La Batalla de Rande* (2002, Prensa Ibérica).
**Galicia en guerra* (2006, Xerais).
**Vigo, a cidade das ondas* (2009, Lunwerg). 
**Reconquista. Vigo en armas* (2009, Xerais).
**Galicia* (2011, National Geographic Society).
**Pioneiras da ciencia en Galicia* (2022, con Manuel Rey Pan)

### Produción audiovisual
* Serie documental *Do Miño ao Ulla* (12 capítulos) (Productora Faro, 1998).
* Documental *A Arañeira, Galicia en Guerra* (Productora Faro, 2006). 
* Documental *Crimes en Galicia* (Articket Media, 2006).
* Documental "Novo Vigo Vello" (TVE, 2011)
* Serie documental "As Raíces da Industria Galega" (guionista) (13 cap.) (TVG, 2013)

## Premios 
* Premio de xornalismo Francisco Fernández del Riego en 2006.

## Notas
## Véxase tamén
### Ligazóns externas
*Blog de Eduardo Rolland
*Ciencia Galega
Caída dinámica

miniatura|Exemplo dunha caída pola ventá.
miniatura|Exemplo dun atropelo.

**Caída dinámica** é como se coñece no ámbito cinematográfico a calquera caída dun corpo humano no proceso da cal o executante ten mínimo ou ningún control sobre a súa traxectoria e inercia. A caída por unha escaleira é unha caída dinámica porque unha vez iniciada non sabemos como vai terminar. Outro exemplo de caída dinámica é o atropelo.
Gran Premio de Austria de 1971

O **Gran Premio de Austria de 1971** foi unha carreira do Campionato do Mundo Fórmula 1 celebrada no Circuíto de Österreichring o 15 de agosto de 1971. Foi a oitava carreira da tempada de Fórmula Un de .

## Informe da Carreira 
Jo Siffert gañou a pole por sorpresa a Jackie Stewart e liderou por diante de Clay Regazzoni e Jacky Ickx. Os dous primeiros afastáronse do resto, onde Regazzoni loitaba con François Cevert e Ickx perdía posicións con problemas mecánicos. Na volta 32, Ickx retirouse cun problema de buxías.

Na volta 36, a carreira de Stewart terminou cun violento accidente, o eixe de transmisión traseiro esquerdo rompeuse e a roda foi arrincada. Saíu ileso para rematar como campión do mundo trala retirada de Ickx. Cevert estaba perseguindo a Siffert, pero a 12 voltas para o final a súa caixa de cambios rebentou.

Fittipaldi Reducía rapidamente a distancia co líder do BRM, debido a unha picada na roda traseira esquerda do suízo. Pero amañouse para coidar o coche e lograr a vitoria por 4 segundos. Schenken foi terceiro, con Wisell impoñendose a Hill no cuarto lugar, o inglés sufriu unha picada nos últimos instantes e Pescarolo terminou sexto.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* Jackie Stewart gañou o campionato de pilotos a falta de 3 carreiras.
* Este foi o primeiro Gran Premio do futuro triplo campión do mundo, Niki Lauda.

## Véxase tamén 
### Bibliografía 
### Outros artigos 
### Ligazóns externas 
*
Hyloscirtus jahni

A **ra andina de Jahn** (***Hyloscirtus jahni***) é unha especie de anfibios da familia Hylidae. É endémica de Venezuela.

Os seus hábitats naturais inclúen montanos secos e ríos. Está ameazada de extinción pola destrución do seu hábitat natural.

## Véxase tamén 
### Bibliografía 
* La Marca, E. & García-Pérez, J.E. 2004. Hyloscirtus jahni. 2006 IUCN Red List of Threatened Species.  Consultado o 12 de febreiro de 2022.

### Ligazóns externas
Martin Karplus

**Martin Karplus**, nado en Viena o 15 de marzo de 1930 e finado en Cambridge, Massachusetts, o 28 de decembro de 2024, foi un químico teórico estadounidense.

## Traxectoria 
Foi profesor de química na Universidade Harvard dende 1979. Tamén foi director do Laboratorio de Química Biofísica, un laboratorio conxunto entre o Centre national de la recherche scientifique e a Universidade de Estrasburgo, en Francia. O seu irmán, Robert Karplus, foi un físico e educador internacionalmente recoñecido da Universidade de California en Berkeley.

En 2013 obtivo o Premio Nobel de Química.

## Contribucións 
Martin Karplus ten contribuído de forma significativa en moitos campos da fisicoquímica, incluíndo a espectroscopia de resonancia magnética nuclear, a dinámica química, a química cuántica, e sobre todo, as simulacións de dinámica molecular de macromoléculas biolóxicas.

## Notas 
## Véxase tamén 
### Ligazóns externas 
* Publicacións  
*Grupo de investigación de Karplus en Harvard. Arquivado do orixinal o 10 de decembro de 2012 
* Ficha na Universidade de Estraburgo  
* Biografía 
* Páxina oficial de fotografía de Martin Karplus
JAWSAT

**JAWSAT** (acrónimo de *Joint Academy Weber Satellite*) foi un satélite artificial conxunto da Forza Aérea dos Estados Unidos e a Universidade do Estado de Weber lanzado o 27 de xaneiro de 2000 mediante un foguete Minotaur 1 desde a Base Vandenberg da Forza Aérea.

## Características 
JAWSAT foi desenvolvido conxuntamente entre estudantes e profesionais. A súa misión inicial era probar un propulsor de pulso de plasma, pero tras varios cambios JAWSAT converteuse nunha plataforma desde a que lanzar catro subsatélites: FalconSat 1, OPAL, ASUSat 1 e OCSE. Ademais levaba un par de experimentos a bordo:

* PEST (Plasma Experiment Satellite Test), da NASA.
* ACP (Attitude Controlled Platform), un sistema barato de estabilización de satélites nos tres eixos.

A misión finalizou en maio de 2000 debido a fallo da batería principal.

## Notas
JERS 1

**JERS** ou **JERS 1** (acrónimo de *Japanese Earth Resource Satellite 1*), tamén coñecido como **Fuyo**, foi un satélite artificial xaponés lanzado o 11 de febreiro de 1992 mediante un foguete H-I desde o Centro Espacial de Tanegashima.

## Características 
A misión de JERS foi a de observar a Terra para facer estudos dos recursos terrestres, controlar cultivos e bosques, preservar o medio ambiente, prever desastres e monitorizar as costas.

O satélite tiña forma de caixa de 1 x 1,8 x 3,1 metros e estaba estabilizado nos tres eixos. A alimentación eléctrica era proporcionada por un panel solar de 8 metros de longo e 3,4 metros de ancho.

JERS foi inxectado nunha órbita inicial de 579,6&nbsp;km de apoxeo, 558,0&nbsp;km de perixeo, 97,7 graos de inclinación orbital e un período orbital de 96,0 minutos. Reentrou na atmosfera o 3 de decembro de 2001.

## Instrumentos 
JERS levaba os seguintes instrumentos a bordo:

* Radar de apertura sintética (SAR): radar activo de alta resolución de microondas para observación tanto diúrna como nocturna e a través das nubes.
* Sensores ópticos (OPS): radiómetros multiespectrales de alta resolución capaces de tomar imaxes estereoscópicas.

## Notas
Sam's Town

'''''Sam's Town''''' é o segundo álbum da banda estadounidense de indie rock The Killers, publicado o 2 de outubro do 2006 no Reino Unido e ao día seguinte nos Estados Unidos. Ata a data o disco leva vendidos ao redor de 4 millóns de copias en todo o mundo.

## Listaxe de cancións
John Frusciante

**John Anthony Frusciante**, nado o 5 de marzo de 1970 en Nova York, é un guitarrista, cantante, compositor e produtor estadounidense. É o guitarrista da banda californiana Red Hot Chili Peppers, coa cal gravou cinco álbums de estudio durante tres etapas diferentes, a última delas dende o ano 2019. Frusciante ten unha activa carreira en solitario, tendo editados dez álbums co seu nome, ademais de dous co actual guitarrista dos Chili Peppers Josh Klinghoffer e Joe Lally, co nome de Ataxia. As súas gravacións en solitario inclúen elementos que van do rock experimental e a música ambient ata o New Wave e a música electrónica. Influenciado por guitarristas de varios xéneros, Frusciante fai fincapé na melodía e na emoción no seu estilo de tocar, e prefire as guitarras *vintage* e as técnicas de gravación analóxicas.

Frusciante uniuse a Red Hot Chili Peppers aos 18 anos de idade, e apareceu por vez primeira coa banda no seu álbum de 1989 ''Mother's Milk*. O seguinte disco da banda, *Blood Sugar Sex Magik* (1991), sería o que os lanzou ao éxito. Porén, a nova popularidade dos Red Hot sobrepasouno e deixou o grupo en 1992. Recluíuse e entrou nun longo período de adicción ás drogas, durante o cal publicou as súas primeiras gravacións: *Niandra Lades and Usually Just a T-Shirt* (1994) e *Smile from the Streets You Hold* (1997). En 1998 rehabilitouse e reuniuse con Red Hot Chili Peppers para o álbum *Californication* (1999). O seu traballo *To Record Only Water for Ten Days* foi publicado en 2001. Nunha etapa creativa, Frusciante editou seis álbums en solitario no ano 2004; cada un deles explorando diferentes técnicas de gravación e xéneros. No 2009 Frusciante publicou *The Empyrean* e separouse novamente de Red Hot Chili Peppers. Frusciante ten producido ou gravado con artistas como Wu-Tang Clan, The Mars Volta ou George Clinton entre outros. En 2019, Josh Klinghoffer, substituto de Frusciante nos Chili Peppers en 2009, deixou a banda despois de dez anos, e Frusciante retornou de novo coma guitarrista dos Red Hot Chili Peppers.

Frusciante ten recibido o recoñecemento da crítica pola súa forma de tocar a guitarra, acadando o posto 18 na lista da *Rolling Stone'' dos "100 mellores guitarristas de todos os tempos" en 2003, e foi votado o mellor guitarrista dos últimos 30 anos nunha enquisa do ano 2010 da BBC chamada "The Axe Factor".

## Notas
Trogglodynamite

***Trogglodynamite*** é o segundo álbum da banda inglesa de rock The Troggs, publicado o 10 de febreiro de 1967 polo selo Page On. Foi reeditado no ano 2003 con oito cancións extra a través de Repertoire Records.

## Listaxe de cancións 
### Temas da edición orixinal 
#### Cara 1
# "I Can Only Give You Everything" (Tommy Scott, Phil Coulter) — 3:24
# "Last Summer" (Reg Presley) — 2:55
# "Meet Jaсqueline" (Albert Hammond) — 2:14
# "Oh No" (Pete Staples) — 2:05
# "It's Too Late" (Ronnie Bond) — 2:08
# "No. 10 Downing Street" (Larry Page, David Matthews) — 2:15
# "Mona" (Bo Diddley) — 5:09

#### Cara 2
# "I Want You to Come into My Life" (Reg Presley) — 2:25
# "Let Me Tell You Babe" (Joe Sherman, George David Weiss) — 2:49
# "Little Queenie" (Chuck Berry) — 2:51
# "Cousin Jane" (Larry Page, David Matthews) — 2:25
# "You Can't Beat It" (Reg Presley) — 2:21
# "Baby Come Closer" (Terry Dwyer, Jack Price) — 2:33
# "It's Over" (Reg Presley) — 2:11

#### Cancións extra da reedición de 2003 
# "Any Way That You Want Me" (Chip Taylor) — 2:54
# "6-5-4-3-2-1 (I Know What You Want)" (Reg Presley) — 2:33
# "Give It to Me" (Reg Presley) — 2:13
# "You're Lying" (Larry Page, Colin Frechter) — 2:21
# "Night of the Long Grass" (Reg Presley) — 3:04
# "Girl in Black" (Colin Frechter) — 2:01
# "Evil Woman" (George David Weiss) — 2:53
# "Sweet Madelaine" (Reg Presley) — 2:50
The Black Eyed Peas

**The Black Eyed Peas** é un grupo de hip hop, rap, R&B, Pop e música electrónica americano, fundada no 1995 nos Ánxeles (California). Seis veces gañadores do Grammy, o grupo está formado por will.i.am, Fergie, Apl.de.ap e Taboo, os catro como vocalistas.
## Traxectoria
Dende o lanzamento do seu terceiro álbum, Elephunk, en 2003, o grupo chegou a ser unha das bandas máis con máis da década e un dos grupos máis influentes dos últimos anos. O seu primeiro hit mundial, "Where is the Love?" (2003), alcanzou as primeiras posicións nas listas de éxitos, conseguindo ser unha das cancións con máis éxito destes anos. Outro dos seus sinxelos foi "Shut Up", que liderou as posicións en todo o mundo, especialmente no continente e "Let's Get It Started", co cal gañou un Grammy e foi á categoría musical. O seu seguinte disco, *Monkey Business*, lanzado en 2005, tamén tivo éxito, conseguindo catro discos de platino nos Estados Unidos, e o segundo posto no Billboard. O álbum tamén conten os éxitos "My Humps" e "Don't Phunk With My Heart", o seu segundo e terceiro Grammy respectivamente, tamén conseguiu entrar no Top 10 da Billboard Hot 100.

En 2009, co lanzamento do álbum *The E·N·D·*, o grupo cambiou de estilo musical, combinando unha música máis electrónica e adheríndose ao dixital e electro. O seu primeiro sinxelo, "Boom Boom Pow" alcanzou o número primeiro posto na Billboard, manténdose alí por 12 semanas consecutivas. Pero o maior éxito da banda foi o seu segundo sinxelo, "I Gotta Feeling", que substituíu a Boom Boom Pow no Billboard Hot 100, manténdose durante 14 semanas consecutivas. En 2010, co seguinte sinxelo "Meet Me Halfway" conseguiron unha aceptación semellante á dos dous anteriores. "I Gotta Feeling" converteuse na canción máis baixada no mundo. En novembro de 2010 o grupo lanzou o seu último disco: *The Beginning*, que, se estreou na Billboard 200 e en segundo lugar no mundo, sendo un dos discos con máis éxito de 2011. A partir extraéronse os sinxelos *The Time (Dirty Bit)* e *Just Cant Get Enough*.

## Véxase tamén
Embraer EMB 110 Bandeirante

O **Embraer EMB 110 Bandeirante** é un avión bimotor turbohélice para 15-21 pasaxeiros deseñado tanto para uso civil como militar. Foi fabricado pola corporación brasileira Embraer. Trátase do primeiro avión producido pola compañía e realizou o seu primeiro voo o día 26 de outubro de 1968.

A designación de *Bandeirante* fai referencia ao nome polo que eran coñecidos os colonos portugueses, que expandiron os límites do Imperio Portugués adentrándose no interior das terras do Brasil durante os séculos XVI e XVII, espallando así tamén a cultura e lingua portuguesa.
Embraer Lineage 1000

O **Embraer Lineage 1000** é unha variante do avión de pasaxeiros rexional Embraer 190, lanzado como reactor privado o 2 de maio do 2006. Fabricado pola compañía brasileira Embraer, o Lineage é publicitado como un avión de negocios "ultra-grande" con cómodos asentos para 19 pasaxeiros. Realizou o seu primeiro voo o día 26 de outubro do 2007 e ata a data fabricáronse 13 unidades. No 2016 custaba uns 53 millóns de dólares.

## Deseño 
O Lineage 1000 baséase en gran medida no exitoso reactor Embraer 190. O principal cambio no Lineage 1000 é a colocación de tanques de combustible adicionais nos espazos de carga na parte baixa da cuberta, case dobrando o alcance do avión, e a presenza dun luxoso interior, dividido en 5 seccións nas que se inclúe un dormitorio opcional, baño con auga corrente, e unha cabina de carga na parte traseira. Ten ao seu favor unha sección transversal da fuselaxe maior que outros avións de negocios, como o Gulfstream V e o Bombardier Global Express. O Lineage 1000 só é superado en espazo polas conversións do Boeing 737 e do Airbus A319, os BBJ e ACJ.

## Produción 
O Lineage 1000 recibiu a súa certificación da ANAC brasileira e da EASA europea en decembro do 2008. Foi certificado pola FAA estadounidense o 7 de xaneiro do 2009. O primeiro exemplar entregouse a Aamer Abdul Jalil Al Fahim o 7 de maio de 2009.

O avión gañou unha significativa popularidade no Oriente Medio cando varios operadores foron recibindo os seus pedidos do Lineage 1000. Al Jaber Aviation tivo o seu primeiro exemplar en xaneiro do 2010, con catro máis pedidos. Flemming House recibiu o seu Lineage 1000 corporativo en xuño do mesmo ano, e en setembro Royal Jet engadiu unha unidade á súa frota de avións, que xestionaría para Al Habtoor Group. Falcon Aviation Services pediu un exemplar que sería entregado tamén en 2010.

Fóra de Oriente Medio, o Grupo Omnilife de México recibiría o seu Lineage 1000 en agosto do 2010. Hangar8, unha da operadoras líderes en Europa de avións privados, tivo o primeiro exemplar que non se entregou en Oriente Medio. Airone Aviation Pvt Ltd. da India tamén mercou unha unidade do avión.

## Notas
Diocese católica latina de Donostia

A **diocese de Donostia** é unha diocese católica sufragánea da Arquidiocese de Pamplona e Tudela, creada en 1949 polo papa Pío XII, segregada da diocese de Vitoria. A súa catedral é a Igrexa do Bo Pastor, sendo outros templos importantes as basílicas de Nuestra Señora del Coro, de Arantzazu e de Loiola. O bispo actual é José Ignacio Munilla.

## Territorio 
A diocese abrangue o territorio da provincia civil de Guipúscoa. Está dividida en 216 parroquias, estruturadas en 14 arciprestazgos: Antiguo, Arrasate-Bergara, Azpeitia, Éibar, Hernani, Herrera-Alza, Irún, Ordizia, Rentería, San Ignacio, Santa María, Tolosa, Zarautz e Zumarraga.

Limita coas dioceses de Bilbao, Vitoria, Pamplona e Tudela e Baiona.

## Historia 
Historicamente o territorio que abrangue a diocese estivo dividido entre tres dioceses, Baiona, Pamplona e diocese de Calahorra. Pola bula *«In Celcissima»* de setembro de 1861 erixiuse a diocese de Vitoria, que comprendía todos os territorios da actual Comunidade Autónoma Vasca.

A diocese de Donostia, sufragánea da arquidiocese de Pamplona e Tudela, foi creada durante o pontificado do papa Pío XII coa bula *«Quo commodius»* do 2 de decembro de 1949, que foi publicada varios meses máis tarde, o 1 de xullo de 1950. Foi erixida dentro do territorio da diocese de Vitoria xunto coa tamén nova diocese de Bilbao, abarcando á provincia civil de Guipúscoa. Dende a súa creación até o 11 de agosto de 1956 foi sufragánea, como as outras dous dioceses vascas, da arquidiocese de Burgos, pasando a pertencer despois á provincia eclesiástica de Pamplona e Tudela.

## Patróns 
A diocese ten como patróns ao fundador da Compañía de Xesús, San Ignacio de Loiola (nado en Azpeitia), e á advocación mariana da Virxe de Arantzazu.

## Lista de bispos de Donostia 
Dende a súa erección en 1949, os bispos de Donostia teñen sido os seguintes:
* Jaime Font y Andreu (13 de maio de 1950 - 13 de febreiro de 1963, finado)
* Lorenzo Bereciartua (30 de agosto de 1963 - 23 de outubro de 1968, finado)
* Jacinto Argaya (10 de decembro de 1968 -17 de febreiro de 1979, retirado)
* José María Setién (17 de febreiro de 1979 - 13 de xaneiro de 2000, renuncia)
* Juan María Uriarte, (13 de xaneiro de 2000 - 21 de novembro de 2009, retirado)
* José Ignacio Munilla, (21 de novembro de 2009 - 7 de decembro de 2021, nomeado bispo de Orihuela-Alacant)
* Fernando Prado Ayuso (nomeado o 31 de outubro de 2022)

## Notas e referencias
Prenol

miniatura|dereita|Fórmula esquelética do prenol.

O **prenol** ou **3-metil-2-buten-1-ol**  é un alcohol natural. É un dos terpenos máis simples. Trátase dun aceite claro incoloro que é razoablemente soluble en auga (solubiidade: 17 g/100 mL a 20&nbsp;°C) e miscible na maioría dos solventes orgánicos. Ten un olor frutal e utilízase ocasionalmente en perfumaría.

O prenol aparece de forma natural en froitos cítricos, arandos vermellos, arandos, grosellas, uvas, framboesas, amoras, tomates, pan branco, aceite de lúpulo, café, maracuxá (*Passiflora edulis*) e outras plantas.
Tamén se manufactura industrialmente por BASF (en Alemaña) e por Kuraray (en Asia) como un intermediato para a fabricación de fármacos e compostos olorosos.
esquerda|435px|Reacción do isobuteno co formaldehido para dar isoprenol, que é o primeiro paso para a produción industrial de prenol.
esquerda|383px|Isomerización do isoprenol a prenol, que é o segundo paso na fabricación de prenol.

## Poliprenois 
O prenol é a unidade básica para a formación de alcohois isoprenoides, que teñen a fórmula xeral seguinte:
:H–[CH2CCH3=CHCH2]*n*–OH

A unidade que se repite C5H8 entre corchetes denomínase isopreno, e estes compostos chámanse ás veces "isoprenois" (en plural). Non deben confundirse co isoprenol, que é un isómero do prenol cun dobre enlace terminal. O isoprenoide máis simple é o alcohol xeraniol (*n*&nbsp;= 2); oligómeros maiores son o farnesol (*n*&nbsp;= 3) e o xeranilxeraniol (*n*&nbsp;= 4).

Cando a unidade de isopreno unida ao alcohol está saturada, o composto denomínase dolicol. Os dolicois son importantes como transportadores de glicosilos na síntese de certos polisacáridos. Tamén xogan un papel importante na protección das membranas celulares, estabilizando as proteínas celulares e apoiando ao sistema inmunitario.

O prenol polimerízase por reaccións de deshidratación. Cando ten polo menos cinco unidades de isopreno (é dicir, *n* na fórmula superior é maior de catro), o polímero chámase poliprenol. Os poliprenois poden conter ata 100 unidades de isopreno (*n*&nbsp;= 100) unidas extremo con extremo mantendo os grupos hidroxilo (OH) no final. Estes alcohois isoprenoides de cadea longa tamén se chaman terpenois.

Os poliprenois tamén desempeñan funcións vitais no metabolismo celular. Os poliprenois inxeridos son metabolizados polo fígado de humanos e animais a dolicois, que despois toman parte no ciclo do dolicol fosfato e son, por tanto, doadamente asimilados polos humanos e animais. A actividade farmacolóxica dos poliprenois baséase no seu efecto substitutivo en caso de déficits de dolicol como os observados en doenzas inflamatorias crónicas, dexenerativas e oncolóxicas.

As follas de coníferas vivas son unha das fontes máis ricas e dispoñibles para a extracción de poliprenois no mundo. A extracción comercial de poliprenois implica un procedemento de extracción suave que permita extraelos sen destruír a súa actividade biolóxica.

## Notas 
## Véxase tamén 
### Ligazóns externas 
* SIDS Initial Assessment Report for 3-Methyl-2-buten-1-ol from the Organisation for Economic Co-operation and Development (OECD)
Promoción de ascenso a Segunda División B 2007

A **promoción de ascenso a Segunda División** é a eliminatoria de promoción de equipos de Terceira División a Segunda División B. Está formada polos campións dos 18 grupos da Terceira División 2006–07, así como os 3 seguintes clasificados, formando un total de 72 equipos. A tempada regular rematou o 27 de maio de 2007 e as eliminatorias comezaron o 3 de xuño de 2007.

## Equipos

|}

|}

|}

## Eliminatorias
### Grupo 1
*Primeira eliminatoria

*Segunda eliminatoria

***Ascende a Segunda División B o Gavà.
----

### Grupo 2
*Primeira eliminatoria

*Segunda eliminatoria

***Ascende a Segunda División B o Lucena.
----

### Grupo 3
*Primeira eliminatoria

*Segunda eliminatoria

***Ascende a Segunda División B o Girona.
----

### Grupo 4
*Primeira eliminatoria

*Segunda eliminatoria

***Ascende a Segunda División B o Sabadell.
----

### Grupo 5
*Primeira eliminatoria

*Segunda eliminatoria

***Ascende a Segunda División B o Fuerteventura.
----

### Grupo 6
*Primeira eliminatoria

*Segunda eliminatoria

***Ascende a Segunda División B o Betis B.
----

### Grupo 7
*Primeira eliminatoria

*Segunda eliminatoria

***Ascende a Segunda División B o Dénia.
----

### Grupo 8
*Primeira eliminatoria

*Segunda eliminatoria

***Ascende a Segunda División B o San Isidro.
----

### Grupo 9
*Primeira eliminatoria

*Segunda eliminatoria

***Ascende a Segunda División B o Deportivo B.
----

### Grupo 10
*Primeira eliminatoria

*Segunda eliminatoria

***Ascende a Segunda División B o Algeciras.
----

### Grupo 11
*Primeira eliminatoria

*Segunda eliminatoria

***Ascende a Segunda División B o Conquense.
----

### Grupo 12
*Primeira eliminatoria

*Segunda eliminatoria

***Ascende a Segunda División B o Villa de Santa Brígida.
Gran Premio de Italia de 1971

O **Gran Premio de Italia de 1971** foi unha carreira de Fórmula 1 celebrada no Autodromo Nazionale Monza o 5 de setembro de 1971. Foi a novena proba da tempada de .

Esta carreira cítase a miúdo como a carreira máis rápida de Fórmula Un de todos os tempos, cunha velocidade media récord de 242´615&nbsp;km/h, unha marca que non se rompeu ata 32 anos despois no Gran Premio de Italia de 2003 en Monza. Esta carreira contou co final máis pechado na historia de Fórmula Un.. Ningún dos 6 pilotos que puntuaron nunca antes gañara un Gran Premio.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* Emerson Fittipaldi pilotou un Lotus 56 4WD propulsado por unha turbina de gas.
* Tyrrell-Ford gañou o seu primeiro Campionato de Construtores a falta de 2 carreiras.
* Esta foi a última carreira que se celebrou no extremadamente rápido circuíto de Monza, sen chicanes. As chicanes feitas con muros de pneumáticos instaláronse para o seguinte Gran Premio de Italia.

## Véxase tamén 
### Bibliografía 
### Outros artigos 
### Ligazóns externas 
*
HMS Phaeton (1914)

O '*HMS *Phaeton'''* foi un cruceiro lixeiro da clase *Arethusa* que operou coa Royal Navy. Foi botado o día 21 de outubro de 1914 nos estaleiros Vickers Limited.

Foi asignado ao 4º escuadrón de cruceiros lixeiros da Grand Fleet, e entre febreiro e marzo de 1915 operou nos Dardanelos apoiando os desembarcos aliados en Gallipoli. Ao regreso do *Phaeton* a augas británicas foi asignado ao 1º escuadrón de cruceiros lixeiros da Grand Fleet, e a mediados de abril de 1915 estaba operando ás aforas de Scapa Flow. O 4 de maio de 1916 participou no derrubamento do cepelín *L 7''. Do 31 de maio ao 1 de xuño dese ano combateu na batalla de Xutlandia. Sobreviviu á batalla e en marzo de 1918 foi reasignado ao 7º escuadrón de cruceiros lixeiros da Grand Fleet. Foi vendido para o despezamento o 16 de xaneiro de 1923.
HMS Boadicea (1908)

O '*HMS *Boadicea'''* foi o primeiro barco dos cruceiros de exploración da clase *Boadicea'', e serviu na Royal Navy británica. Foi construído no estaleiro Pembroke Dockyard, posto na grella o 1 de xuño de 1907, botado o 14 de maio de 1908 e asignado en xuño de 1909.
Embraer EMB 312 Tucano

O **Embraer EMB 312 Tucano** é un avión de adestramento básico con pequenas capacidades de ataque desenvolvido pola compañía brasileira Embraer. A Forza Aérea Brasileira patrocinou o proxecto EMB-312 a finais do ano 1978. O traballo de deseño e desenvolvemento comezou a principios de 1979 para a realización dun modelo de adestramento de baixo custo e relativamente sinxelo con características innovadoras, e que finalmente pasaría a ser un estándar internacional para os avións do seu tipo. O prototipo realizou o seu primeiro voo o 16 de agosto de 1980 e as primeiras unidades foron entregadas en 1983.

A produción foi iniciouse localmente cun pedido de 118 avións, con opcións para outros 50 en outubro de 1980. Posteriormente sería fabricado en Exipto baixo licenza en 1993, e despois comezaríase a fabricar unha versión mellorada coñecida como Short Tucano, que foi un produto baixo licenza fabricado no Reino Unido. O Tucano converteuse no primeiro éxito internacional de Embraer. Foron fabricados un total de 664 exemplares, voando en 16 forzas aéreas de todo o mundo.
SMS Elbing

O '*SMS *Elbing'''* foi un cruceiro lixeiro pedido pola mariña rusa baixo o nome *Admiral Nevelskoy* ao estaleiro Schichau-Werke de Danzig en 1913. Tras o estoupido da Primeira Guerra Mundial, o barco foi confiscado en agosto de 1914 e botado o 21 de novembro dese ano como SMS *Elbing*. Tivo un barco irmán, o *Pillau*, líder da súa clase. O buque foi asignado á Hochseeflotte en setembro de 1915. Foi armado cunha batería principal de oito canóns SK L/45 de 150 mm e acadaba unha velocidade máxina de 27,5 nos (50,9 km/h).

O *Elbing* participou só en dúas grandes operacións durante a súa carreira. A primeira foi o bombardeo de Yarmouth e Lowestoft, acontecido en abril de 1916; alí enfrontouse brevemente á Harwich Force británica. Un mes despois participou na batalla de Xutlandia, onde logrou o primeiro impacto do enfrontamento. Loitou con dureza nos confusos combates nocturnos da batalla e pouco despois da medianoite foi embestido accidentalmente polo acoirazado *Posen'', abríndose un burato no casco do barco. As inundacións incapacitaron os motores e os xeradores eléctricos do buque, deixándoo inmobilizado e sen potencia. Ao redor das 02:00, un torpedeiro alemán recolleu á meirande parte da súa tripulación, e unha hora despois os homes restantes afundiron o barco; escaparon nunha barca de salvamento e posteriormente foron recollidos por un vapor neerlandés.
Fez

**Fez** (**فـاس** [Fās], en árabe, **Fès** en francés) é a terceira cidade de Marrocos, despois de Casablanca e Rabat. Segundo o censo de 2014 a cidade conta cunha poboación de 1&nbsp;112&nbsp;072 habitantes.

A cidade de Fez é a capital do islam en Marrocos, da rexión de Fez-Bulmán e da prefectura de Fez. Sita na rexión antigamente chamada Hispania Nova.

Xunto a Marrakech, Mequinez e Rabat conforma parte das cidades *imperiais*. É considerada como o centro relixioso e cultural de Marrocos. A súa universidade, famosa polo estudo do árabe e da relixión, convértena nun punto de paso para gran número de estudantes marroquís.

A cidade está dividida en tres zonas, *Fez el-Bali*, a zona antiga, dentro das murallas, *Fès el-Jdid*, a zona nova, onde está a *Mellah*, o barrio xudeu, e a *Ville Nouvelle* (Vila Nova), a zona francesa no noroeste da cidade. A **medina de Fez el-Bali**, a maior das dúas da cidade, é a maior zona peonil do mundo, e foi declarada Patrimonio da Humanidade pola Unesco en 1981.

## Monumentos, edificios representativos e lugares de interese 
200px|miniatura|Vista de Fez.
miniatura|200px|Palacio real de Fez.
A medina é Patrimonio da Humanidade desde 1981.

* Mesquita de El-Qaraouiyyîn
* Museo del palacio Batha
* Madraza de Bou Inania
* Mesquita de Ech-Cherabliyyîn
* Museo *Nejjarîn*
* Madraza de El-Attarîn
* Mesquita *dos andaluces*
* Madraza de Es-Sahrij
* Fortaleza Norte
* As Tumbas Merínidas
* Fez el Bali (medina medieval da cidade)
* Fez el Jedid (nova medina de Fez)
* A Mellah

## Cidades irmás 
*  Montpellier (1961), (2003)
*  Estrasburgo (1961)
*  Florencia (1963)
*  Kairouan (1965)
*  Saint Louis (1979)
*  Xerusalén Leste (1982)
*  Cracovia (1985)
*  Coímbra
*  Lahore (1988)
*  Tlemecén (1989)
*  Córdoba (1990)
*  Chinguetti (1990)
*  Bobo-Dioulasso (2003)
*  Suwon (2003)
*  Loja (2007)
*  Puebla de Zaragoza (2009)
*  Bigastro
*  Cádiz (2009)
*  Santiago de Chile (2010)

## Notas 
## Véxase tamén 
### Ligazóns externas 
* Páxina oficial 
* Fez celebra sus 1200 años, artigo de María Masquelet (en español).
* A medina de Fez-al-Bali (en inglés)
* Páxina con historia e monumentos de Fez (en inglés)
* Páxina do Festival das músicas sacras do mundo .
Fabriciano Fernández Serra

**Fabriciano Fernández de la Cigoña Serra**, nado en Vigo o 26 de xullo de 1893 e finado na mesma cidade o 4 de maio de 1955, foi un xornalista galego.

## Traxectoria 
Foi redactor de *El Pueblo Gallego* e colaborou noutros xornais galegos, e na revista *Vida Gallega*, da que foi director na súa segunda etapa. Asinaba os seus artigos cos pseudónimos D'Artagnan, Fefe ou Croa. Foi presidente da Asociación da Prensa de Vigo (1940 e 1946) e dirixiu a *Hoja del Lunes* de Vigo.

Casou en 1939 con Josefina Núñez Saavedra, filla do industrial Estanislao Núñez Barrios e tiveron seis fillos, entre eles Francisco José Fernández de la Cigoña Núñez e Estanislao Fernández de la Cigoña Núñez.

## Véxase tamén 
### Ligazóns externas 
* Biografía
Acción Obrera

***Acción Obrera*** foi un periódico aparecido en Pontevedra de 1918 a 1919.

## Características 
Apareceu o 6 de xullo de 1918. Dirixido por Ramiro Paz Carbajal. Periódico quincenal de carácter obreirista e societario, exerceu de voceiro do Centro Obrero de Pontevedra, dando cabida no seu contido ao acontecer das sociedades de resistencia dende unha postura de independencia das opcións partidarias. Influído polo ideario socialista, mantivo distancia coa Agrupación pontevedresa do PSOE. Incluíu a sección Rimas rebeldes con colaboracións literarias. Fusionouse con *Aurora Roja* para dar lugar a *Nueva Aurora*.

## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Lupe Ontiveros

**Guadalupe "Lupe" Moreno Ontiveros**, nada en El Paso (Texas), o 17 de setembro de 1942 e finada en Whittier (California) o 26 de xullo de 2012, foi unha actriz de cine e televisión estadounidense.

Faleceu de cancro de fígado.

## Notas 
## Véxase tamén
Juno (sonda espacial)

**Juno** (acrónimo de *Jupiter Near-polar Orbiter*) é unha sonda espacial da NASA pertencente ó programa New Frontiers e lanzada o 5 de agosto de 2011 mediante un foguete Atlas V desde o Centro Espacial de Cabo Cañaveral. A duración útil da misión será dun ano terrestre. A misión terá unha duración total de seis anos.

## Características 
Juno é unha sonda espacial lanzada cara Xúpiter, onde se inseriu nunha órbita polar desde a que facer as súas observacións. A misión principal de Juno é estudar a formación e orixe da atmosfera do planeta e o fenómeno da migración planetaria mediante a medición das abundancias de osíxeno e nitróxeno, estudar as variacións na atmosfera profunda de Xúpiter no relativo á meteoroloxía, composición e temperatura, observar a estrutura fina do campo magnético xoviano, medir o campo gravitacional e a distribución de masas no interior do planeta e estudar a súa magnetosfera e as súas auroras. A sonda leva oito instrumentos a bordo para cumprir estes obxectivos. É a segunda misión do programa New Frontiers.

## Notas 
## Véxase tamén 
### Ligazóns externas 
* Páxina de Juno na NASA
Twin Cinema

***Twin Cinema*** é o terceiro álbum da banda canadense de indie rock The New Pornographers, publicado o 23 de agosto do 2005.

## Listaxe de cancións 
Todos os temas por A.C. Newman agás onde se indique.
#"Twin Cinema" – 2:59
#"The Bones of an Idol" – 2:51
#"Use It" – 3:26
#"The Bleeding Heart Show" – 4:27
#"Jackie, Dressed in Cobras" (Dan Bejar) – 3:06
#"The Jessica Numbers" (Newman, John Collins) – 3:06
#"These Are the Fables" – 3:29
#"Sing Me Spanish Techno" – 4:16
#"Falling Through Your Clothes" – 2:53
#"Broken Breads" (Bejar) – 3:00
#"Three or Four" – 3:07
#"Star Bodies" – 4:07
#"Streets of Fire" (Bejar) – 2:41
#"Stacked Crooked" – 4:18
#"High Art, Local News" (canción extra na edición xaponesa e en iTunes) – 3:02
Peter Gethin

**Peter Kenneth Gethin** (nado en Ewell, Surrey, Reino Unido o 21 de febreiro de 1940 e finado o 5 de decembro de 2011

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Carreiras no de campionato 
## Véxase tamén 
## Notas 
### Ligazóns externas
HMS Tiger (1913)

O '*HMS *Tiger'''* foi un cruceiro de batalla da Royal Navy e o décimo primeiro barco en levar ese nome. Foi construído pola John Brown and Company de Clydebank, Escocia, e botado en 1913. O *Tiger* era o cruceiro de batalla máis fortemente armado da Royal Navy ao principio do conflito, pero non estaba aínda preparado para o servizo cando comezou. O buque foi asignado ao 1º escuadrón de cruceiros de batalla durante toda a guerra, e participou na batalla do banco Dogger a principios de 1915, aínda que non estaba preparado e o seu comportamento non foi bo. Posteriormente estaría na batalla de Xutlandia en 1916, onde só foi lixeiramente danado a pesar de recibir varios impactos alemáns. Ademais de proporcionar cobertura durante a segunda batalla de Helgoland en 1917, pasou o resto da guerra realizando patrullas sen incidentes no mar do Norte.

O *Tiger* foi o cruceiro de batalla máis antigo conservado pola Royal Navy despois dos límites de tonelaxe ditados polo Tratado Naval de Washington en 1922. Converteríase nun barco de adestramento de artillaría en 1924 e posteriormente uniuse ao escuadrón de cruceiros de batalla en 1929 cando o seu buque insignia, o *Hood*, someteuse a unha longa reforma. Tras o regreso do *Hood* en 1931, o *Tiger'' foi decomisionado e vendido para o despedazamento en 1932.
Miguel Tellado

**Miguel Ángel Tellado Filgueira**, nado en Ferrol o 21 de febreiro de 1974, é un político galego, exsecretario xeral do PPdeG.

## Traxectoria 
Licenciado en Ciencias Políticas e Sociais pola Universidade de Santiago de Compostela. Durante a súa época universitaria militou no Movemento Estudantil Universitario, unha escisión dos Comités Abertos de Facultade impulsada por algúns militantes do BNG, aínda que a primeira edición desta organización tería unha vida efémera.

Desde 1997 traballou como xornalista en diversos medios de comunicación locais da comarca de Ferrolterra. Foi xefe de prensa do Concello de Ferrol (2003-2007), xefe de prensa do Grupo Popular na Deputación da Coruña (2007-2009), xefe de Gabinete da Consellería de Traballo e Benestar (2009-2011) e xefe de Gabinete da alcaldía de Ferrol tras as eleccións municipais de 2011. Entrou no Parlamento de Galicia en 2012, foi secretario xeral do PPdeG entre 2016 e 2022 e en 2025 é nomeado para o mesmo cargo na dirección estatal do PP.

## Carreira política 
Nas Eleccións ao Parlamento de Galicia de 2012 ocupou o número catro da candidatura do PP pola provincia da Coruña. Na súa condición de Deputado Autonómico na IX Lexislatura do Parlamento de Galicia é voceiro do PPdeG en asuntos de emprego. Foi secretario da Comisión 3ª de Economía e Orzamentos e vocal das Comisión 5ª de Sanidade, Política Social e Emprego e da Comisión 6ª de Economía e Industria. Nesta Comisión encargouse dos asuntos relacionados coa comarca de Ferrol, e especialmente do relativo ó sector naval.

O 16 de setembro de 2014 o Comité Executivo do PPdeG designouno, portavoz do partido, cargo no que sucedeu a Paula Prado del Río.

En maio de 2016, no marco do XVI Congreso do PPdeG, Alberto Núñez Feijóo propúxoo para converterse en secretario xeral da formación sucedendo a Alfonso Rueda Valenzuela como número dous da formación.

Tras as Eleccións ao Parlamento de Galicia de 2016 foi reelixido deputado autonómico. No Grupo Parlamentario Popular da Cámara galega ocupa o cargo de viceportavoz. Ademais é portavoz do PPdeG na Comisión 6ª de Industria, Enerxía, Comercio e Turismo e voceiro do Grupo na área de Industria e Emprego.

En febreiro de 2017 entrou a formar parte do Comité Executivo Nacional do Partido Popular.

Dende o 30 de novembro de 2023 é o voceiro do grupo parlamentario popular no Congreso dos Deputados e en xullo de 2025 foi elixido secretario xeral do partido.

## Notas 
## Véxase tamén 
### Outros artigos 
* Lista de senadores galegos desde a Transición
* Lista de deputados galegos no Congreso desde a Transición
### Ligazóns externas 
* Ficha no Parlamento de Galicia
Aurora Roja

***Aurora Roja*** foi un periódico aparecido en Pontevedra entre 1918 e 1919.

## Características 
Apareceu en setembro de 1918. Quincenario socialista, interveu como voceiro da Agrupación Socialista nos conflitos obreiros e agrarios de Pontevedra e nos seus arrabaldes. En xullo de 1919 fusionouse con *Acción Obrera*, co que polemizara en diversas ocasións, para dar lugar a *Nueva Aurora*.

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
Fortuna

**Fortuna** pode referirse a:

## Conceptos 
* **fortuna**, organización de sucesos afortunados e desafortunados;
* **fortuna**, abundancia de recursos valuables ou control sobre estes;

## Astronomía 
* **Fortuna**, asteroide;

## Matemática 
* **Fortuna**, algoritmo criptográfico;

## Mitoloxía 
* **Fortuna**, deusa romana;

## Deporte 
* **Fortuna**, institución deportiva de Düsseldorf, Alemaña;
* **Fortuna**, institución deportiva da cidade de Colonia, Alemaña;
* **Fortuna**, institución deportiva dos Países Baixos;
* **Club Deportivo Fortuna**, institución deportiva de San Sebastián, España;

## Localidades e divisións administrativas 
* **Fortuna**, localidade da Arxentina;
* **Fortuna**, municipio do Brasil;
* **Fortuna**, municipio de España;
* **Fortuna**, localidade no estado de California, Estados Unidos;
* **Fortuna**, localidade no estado de Dakota do Norte, Estados Unidos;

## Lugares ficticios 
* **Fortuna**, planeta ficticio da serie Star Trek;

## Nomes comerciais 
* **Fortuna**, marca de cigarros españois;

## Persoas 
* '*Diego Mazquiarán *Fortuna* Torróntegui** (1895-1940), torero español;

## Transporte 
* **Fortuna**, estación do metro de México;
* **Fortuna**, motocicleta alemá;
* **Fortuna**, iate do Rei Xoán Carlos I de España;
* **Fortuna**, iate do Rei Xoán Carlos I de España;
* **Fortuna*', iate do Rei Xoán Carlos I de España.

## Véxase tamén 
*Riqueza
Granada Atlético CF

O **Granada Atlético Club de Fútbol** foi un club de fútbol español da cidade de Granada, en Andalucía. Fundouse en 2004 e desapareceu en 2009. Competiu en Terceira División entre as tempadas 2005–06 e 2008–09.

## Historia 
O Granada Atlético foi fundado en 1969 como *Guadix Club de Fútbol*. En 2005, foi trasladado a Granada e foi renomeado como *Granada Atlético Club de Fútbol*, comezando a competir en Terceira División. Ao mesmo tempo, un club de Íllora foi trasladado a Guadix e foi renomeado como *Guadix Club Deportivo*, e posteriormente *Guadix CF*.

A primeiros de agosto de 2010, cando semellaba que o Granada Atlético sería absorbido polo Granada CF para converterse no seu equipo filial, as negociacións rompéronse e o club anunciou a súa disolución.

## Notas
Nueva Aurora

***Nueva Aurora*** foi un periódico aparecido en Pontevedra entre 1919 e 1923.

## Historia e características 
Subtitulado *Quincenario Obrero-Socialista*, a partir do número 12 pasou a chamarse *Semanario Obrero-Socialista* e desde o número 27 foi *Semanario Socialista*. Apareceu a finais de xullo de 1919. Xurdiu da fusión entre *Aurora Roja* e *Acción Obrera*. Foron os seus directores Ramiro Paz Carbajal (até outubro de 1920), Francisco Tilve Rodríguez e Francisco Otero Juncal. Tivo unha primeira época de tendencia socialista ata que en 1921 se converteu nunha das publicacións do Partido Comunista. No primeiro período incluíu información e documentos sobre o PSOE e UGT, artigos teóricos, poesía social e manifestou preocupación pola política municipal. O seu obxectivo era gañar aceptación entre a clase obreira e fortalecer a presenza do Partido Socialista na sociedade. Entre os seus colaboradores estaba Urbano Rodríguez Moledo.

## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Estádio Major Antônio Couto Pereira

O **Estádio Major Antônio Couto Pereira**, máis coñecido como **Couto Pereira** é un estadio de fútbol brasileiro localizado en Curitiba, e inaugurado en 1937. Ten unha capacidade de 37,182 espectadores.
Juno I

**Juno I** foi o nome dun foguete derivado do foguete suborbital **Jupiter C**, derivado á súa vez do mísil Redstone. A miúdo úsase indistintamente o nome de *Juno I* ou *Jupiter C* para designar o foguete. Tecnicamente, o Juno I era un Jupiter C cunha cuarta etapa. O Jupiter C usouse en lanzamentos suborbitais previos ó intento de poñer un satélite en órbita.

## Características 
Juno I foi o primeiro foguete en conseguir poñer con éxito un satélite dos Estados Unidos en órbita, o Explorer 1, adiantándose ós intentos errados do programa Vanguard. Foi lanzado un total de nove veces, incluídos tres voos suborbitais. Dos lanzamentos orbitais, tivo éxito en tres.

## Historial de lanzamentos 
## Notas 
## Véxase tamén 
### Outros artigos 
*Juno II
Degas (cráter)

**Degas** é un cráter do planeta Mercurio que posúe unha estrutura de raios, recibiu o seu nome en honra ó pintor e escultor francés Edgar Degas. Os raios consisten en material de cor clara expulsado trala formación do cráter. Os cráteres moito máis vellos que Degas están cubertos polo material expulsado, mentres cós cráteres máis novos están superpostos ós raios.
[miniatura|left|O cráter Degas co seu sistema de raios, nunha imaxe tomada pola [Mariner 10 no ano 1974.]]
O chan do cráter contén fendas que se formaron polo arrefriamento e contracción do material fundido que había no interior do cráter tralo impacto. O material de alta refractividade das paredes e da porción central do cráter probablemente é dunha composición distinta a do material do fondo do cráter e arredores. As condicións de iluminación e os corrementos de material erosionado das costas empinadas da beira do cráter, que deixan exposta a rocha fresca, tamén contribúen á súa aparencia brillante.

## Notas
Juno II

**Juno II** foi o nome dun foguete derivado do mísil Jupiter. A pesar do seu nome, non ten relación directa co lanzador Juno I.

## Características 
Juno II puxo en órbita varios satélites do programa Explorer e do programa Pioneer. Empregaba un motor S-3.

## Historial de lanzamentos 
## Notas 
## Véxase tamén 
### Outros artigos 
*Juno I